RAPORT AL COMISIEI CĂTRE PARLAMENTUL EUROPEAN ȘI CONSILIU privind cheltuielile FEGA Sistemul de avertizare timpurie Nr. 4-5/2012 /* COM/2012/0349 final */





CUPRINS 1........... Introducere..................................................................... Error! Bookmark not defined. 2........... Venituri alocate FEGA.................................................... Error! Bookmark not defined. 3........... Venituri provenite din sumele temporare pentru restructurare (sectorul zahărului) Error! Bookmark not defined. 4........... Observații privind execuția bugetului FEGA pentru 2012 Error! Bookmark not defined. 5........... Execuția veniturilor alocate FEGA................................................................................. 6 6........... Execuția veniturilor provenite din sumele temporare pentru restructurare (sectorul zahărului) 7 7. Execuția Fondului de restructurare a sectorului zahărului................................................. 7 8........... Concluzii........................................................................................................................ 7 Anexa 1: || Consumarea provizorie a creditelor FEGA până la 31.3.2012 1. Introducere Anexa 1 prezintă, pentru perioada 16 octombrie 2011 - 31 martie 2012, nivelul real de execuție a bugetului raportat la profilul cheltuielilor prevăzut de indicator, stabilit pe baza dispozițiilor articolului 20 din Regulamentul (CE) nr. 1290/2005 al Consiliului[1]. 2. Venituri alocate FEGA Pe baza normelor prevăzute la articolul 34 din Regulamentul (CE) nr. 1290/2005 al Consiliului privind finanțarea politicii agricole comune, veniturile provenite din corecții financiare efectuate în temeiul deciziilor de verificare a conformității, din corectarea neregulilor și din taxa pe excedent în sectorul laptelui sunt considerate venituri alocate pentru finanțarea cheltuielilor FEGA. Conform acestor dispoziții, veniturile alocate pot fi utilizate pentru a acoperi finanțarea cheltuielilor FEGA contractate de statele membre. În cazul în care o parte a acestor venituri nu este utilizată, aceasta va fi reportată automat în exercițiul bugetar următor[2]. Bugetul FEGA pentru 2012 a inclus aceste două componente: cea mai recentă estimare a Comisiei privind suma creditelor care vor fi necesare pentru finanțarea cheltuielilor preconizate pentru măsurile de piață și pentru ajutoarele directe, precum și estimările privind veniturile alocate prevăzute a fi colectate în cursul exercițiului bugetar în cauză și reportarea soldului veniturilor alocate rămase disponibile din exercițiul bugetar precedent. În propunerea sa privind cuantumul creditelor FEGA pentru bugetul 2012, Comisia a luat în calcul totalitatea veniturilor alocate preconizate și a solicitat pentru 2012 un nivel al creditelor calculat prin scăderea veniturilor alocate estimate din cheltuielile estimate. Autoritatea bugetară a adoptat noul buget FEGA ținând seama de veniturile alocate preconizate. La momentul întocmirii bugetului pentru 2012, Comisia estima că veniturile alocate disponibile se ridică la 1 010 milioane EUR, și anume: – veniturile alocate prevăzute a fi generate în cursul exercițiului bugetar 2012 au fost estimate la 805 milioane EUR. S-a preconizat obținerea sumelor de 600 de milioane EUR și 150 de milioane EUR din corecțiile efectuate în urma verificării conformității și, respectiv, din corectarea neregulilor. Veniturile provenind din taxa pe excedent în sectorul laptelui au fost estimate la 55 de milioane EUR. – suma veniturilor alocate preconizate a fi reportate din exercițiul bugetar 2011 în 2012 a fost estimată la 205 milioane EUR. În bugetul 2012, Comisia a repartizat aceste venituri alocate, în valoare de 1 010 milioane EUR, către două scheme, și anume: – s-au alocat 310 milioane EUR pentru fondurile operaționale destinate organizațiilor de producători din sectorul fructelor și legumelor și – 700 de milioane EUR pentru schema de plată unică. Pentru aceste două scheme, autoritatea bugetară a votat în cele din urmă credite în valoare de 496 de milioane EUR și, respectiv, de 30 472 de milioane EUR, în conformitate cu propunerea Comisiei. Suma creditelor votate și a veniturilor alocate menționate anterior corespunde unei estimări totale a creditelor disponibile de 806 milioane EUR pentru fondurile operaționale destinate organizațiilor de producători din sectorul fructelor și legumelor și de 31 172 de milioane EUR pentru schema de plată unică. În anexa 1, care prezintă execuția provizorie a bugetului pentru 2012 pentru perioada de până la 31 martie 2012, cifrele creditelor bugetare pentru sectorul fructelor și legumelor și pentru ajutoarele directe decuplate prezintă creditele votate pentru aceste două sectoare, care se ridică la 788 de milioane EUR și respectiv 37 189 de milioane EUR, fără a lua în calcul veniturile alocate menționate anterior. După includerea veniturilor alocate acestor sectoare, totalul creditelor prevăzute în bugetul pentru 2012 este de 1 098 de milioane EUR pentru sectorul fructelor și legumelor și de 37 889 de milioane EUR pentru ajutoarele directe decuplate. 3. Venituri provenite din sumele temporare pentru restructurare (sectorul zahărului) Sumele temporare acordate pentru restructurarea sectorului zahărului sunt considerate venituri alocate, destinate finanțării ajutorului pentru restructurarea acestui sector și a altor ajutoare prevăzute de Fondul de restructurare a sectorului zahărului. Pentru trei ani de comercializare: 2006/2007, 2007/2008 și 2008/2009, fondul a fost aprovizionat cu sumele aferente cotelor cantitative de zahăr, sirop de inulină și izoglucoză deținute de operatorii din fiecare stat membru. La momentul întocmirii bugetului pentru 2012, se preconiza reportarea sumei de 832,2 milioane EUR din exercițiul bugetar 2011 în 2012. 4. Observații privind execuția provizorie a bugetului FEGA pentru 2012 În anexa 1 este prezentat nivelul execuției bugetare provizorii pentru perioada 16 octombrie 2011 – 31 martie 2012. Acest nivel de execuție este comparat cu profilul de cheltuieli bazat pe indicator, stabilit în temeiul dispozițiilor articolului 20 din Regulamentul (CE) nr. 1290/2005 al Consiliului. În continuare este prezentat un scurt comentariu privind anumite articole din buget care arată cele mai importante diferențe dintre nivelul real și cel prevăzut al execuției bugetului pentru 2012. 4.1. Măsuri de piață Utilizarea creditelor pentru intervenții pe piețele agricole a fost mai mare cu 253,6 milioane EUR față de nivelul creditelor bugetare votate, stabilite în funcție de nivelul indicatorului la 31 martie 2012. Această diferență se datorează în primul rând programelor alimentare, sectorului vitivinicol și sectorului fructelor și legumelor. În același timp, alte sectoare au înregistrat în total o execuție cu puțin sub nivelul preconizat. 4.1.1. Programe alimentare (+ 31,4 milioane EUR) Comparativ cu nivelul de execuție evidențiat de indicator la 31 martie 2012, depășirea actuală a creditelor se datorează cheltuielilor administrative și de transport ale statelor membre legate de gestionarea programului pentru 2011, care au fost efectuate și declarate în 2012, precum și faptului că laptele praf degresat a fost scos din depozitele de intervenție mai rapid decât s-a preconizat, în vederea distribuirii către persoanele cele mai defavorizate din Uniune. Trebuie remarcat faptul că ritmul mai rapid de execuție nu ar trebui să constituie un risc de depășire a creditelor bugetare votate, care au fost stabilite la 500 de milioane EUR pentru aceste programe. 4.1.2. Fructe și legume (+ 105,7 milioane EUR față de creditele votate) În ceea ce privește creditele votate, acest nivel de execuție se datorează în primul rând plăților efectuate pentru fondurile operaționale destinate schemei privind organizațiile de producători, care sunt finanțate atât din creditele bugetare votate, cât și din veniturile alocate acestei scheme în bugetul pentru 2012 (NB: pentru detalii, a se vedea punctul 2 de mai sus). Acest nivel de execuție rezultă din aplicarea indicatorului pentru perioada de până la 31 martie 2012 creditelor bugetare votate, care nu includ veniturile alocate acestui sector. În plus, pentru perioada supusă examinării, statele membre au efectuat plăți într-un ritm care a depășit nivelul indicatorului stabilit pentru ajutoarele destinate grupurilor de producători în cadrul schemei privind recunoașterea preliminară. În acest stadiu, Comisia preconizează că cheltuielile care urmează să fie contractate pentru această schemă în 2012 vor fi mai ridicate decât creditele corespunzătoare incluse în bugetul pentru 2012. În consecință, Comisia consideră că totalul creditelor disponibile pentru acest sector nu va fi suficient pentru acoperirea cheltuielilor pe care se preconizează că le vor efectua statele membre în 2012. Începând cu 2010, pentru facilitarea lecturii, Comisia a introdus o notă de subsol * la tabelul privind executarea provizorie care figurează în anexa 1. Nota respectivă arată care ar fi situația dacă indicatorul, de la 31 martie 2012, s-ar fi aplicat creditelor totale preconizate a fi disponibile pentru finanțarea acestui sector. Așa cum s-a arătat anterior la punctul 2, finanțarea totală preconizată a fi disponibilă pentru acest sector se compune din creditele bugetare votate, în valoare de 788 de milioane EUR, și din veniturile alocate sectorului, estimate la 310 milioane EUR. Prin urmare, dacă indicatorul s-ar fi aplicat la finanțarea totală de 1 098 de milioane EUR preconizată a fi disponibilă pentru acest sector, depășirea semnalată ar fi fost redusă la 12,3 milioane EUR. 4.1.3. Produse din sectorul vitivinicol (+ 115,4 milioane EUR) Comparativ cu nivelul de execuție evidențiat de indicator la 31 martie 2012, depășirea actuală a creditelor se datorează accelerării ritmului în care statele membre au efectuat plățile pentru programele naționale de sprijinire a sectorului vitivinicol. Trebuie remarcat faptul că ritmul mai rapid de execuție în cazul acestor programe nu constituie un risc de depășire a creditelor bugetare, acestea fiind egale cu plafoanele financiare stabilite de legislație pentru programele respective. 4.2. Ajutoare directe Utilizarea creditelor pentru ajutoarele directe a depășit nivelul indicatorului la 31 martie 2012 cu 1 152,1 milioane EUR. 4.2.1. Ajutoare directe decuplate (+ 987,3 milioane EUR în comparație cu creditele votate) În ceea ce privește creditele votate, schema de plată unică (SPU) prezintă o depășire care rezultă atât din aplicarea indicatorului pentru perioada de până la 31 martie 2012 creditelor bugetare votate care nu includ veniturile alocate acestui sector, cât și din autorizația generală acordată de Comisie statelor membre de a plăti avansuri pentru ajutoarele directe de la 16 octombrie 2011. În plus, trebuie remarcat faptul că ritmul de execuție a tuturor celorlalte scheme din cadrul acestui sector, și anume SAPS (schema de plată unică pe suprafață), plata separată pentru zahăr și fructe și legume, precum și sprijinul specific (articolul 68), a fost mai rapid comparativ cu nivelul indicatorului. Într-adevăr, statele membre au plătit deja, până în prezent, mai mult de 96 % din nevoile bugetare preconizate, față de 94 % în aceeași perioadă pentru creanțele din 2010 plătite în 2011. Începând cu 2010, pentru facilitarea lecturii, Comisia a introdus o notă de subsol * la tabelul privind executarea provizorie care figurează în anexa 1. Nota respectivă arată care ar fi situația dacă indicatorul, de la 31 martie 2012, s-ar fi aplicat creditelor totale preconizate a fi disponibile pentru finanțarea ajutoarelor directe decuplate. Așa cum s-a arătat anterior la punctul 2, finanțarea totală preconizată a fi disponibilă pentru ajutoarele directe decuplate se compune din creditele bugetare votate, în valoare de 37 189 de milioane EUR, și din veniturile alocate ajutoarelor directe decuplate, estimate la 700 de milioane EUR. Prin urmare, dacă indicatorul s-ar fi aplicat la finanțarea totală de 37 889 de milioane EUR preconizată a fi disponibilă pentru ajutoarele directe decuplate, depășirea semnalată ar fi fost mai mică, de numai 320,2 milioane EUR. În acest stadiu, Comisia urmărește îndeaproape situația execuției în cazul ajutoarelor directe decuplate. 4.2.2. Alte ajutoare directe (+ 165,5 milioane EUR) Ca urmare a autorizației generale acordate de Comisie statelor membre de a plăti avansuri pentru ajutoarele directe de la 16 octombrie 2011, s-au efectuat plăți într-un un ritm mai rapid față de nivelul indicatorului la 31 martie 2012 în cazul anumitor scheme, precum: prima specială pentru vacile care alăptează, prima specială pentru carnea de vită, ajutoarele pentru producătorii de cartofi pentru amidon și plățile pe suprafață pentru orez și bumbac. În acest stadiu, în mod similar cu situația ajutoarelor directe decuplate, Comisia urmărește îndeaproape situația privind execuția în cazul altor ajutoare directe. 4.3. Auditul cheltuielilor agricole 4.3.1. Închiderea conturilor exercițiilor financiare precedente (+ 58,3 milioane EUR) Pentru perioada de până la 31 martie 2012, statele membre au declarat corecții pozitive legate de închiderea conturilor în valoare de 0,7 milioane EUR. Nivelul de execuție actual rezultă din compararea acestor corecții cu nivelul indicatorului corespunzător la 31 martie 2012. Cu toate acestea, trebuie remarcat faptul că, în acest stadiu, nici nu au fost luate toate deciziile privind închiderea conturilor preconizate pentru actualul exercițiu bugetar, și nici nu au fost declarate de către statele membre în cauză toate corecțiile legate de închiderea conturilor. Trebuie subliniat că, în scrisoarea rectificativă pentru 2012, Comisia propusese corecții în valoare de – 69 de milioane EUR. Autoritatea bugetară a adoptat bugetul pentru 2012 în care această sumă a fost stabilită la – 200 de milioane EUR. În acest stadiu, corecțiile preconizate provenind din deciziile Comisiei de închidere a conturilor și din nerespectarea termenelor de plată a ajutoarelor de către statele membre nu vor fi, în opinia Comisiei, suficiente pentru a acoperi în întregime suma mai mare de – 200 de milioane EUR. Pentru a închide acest post bugetar în 2012, Comisia ar trebui să acopere prin credite bugetare pozitive deficitul semnificativ de credite bugetare negative rezultat. 4.4. Alte cheltuieli 4.4.1. Siguranța produselor alimentare și a hranei pentru animale, sănătatea și bunăstarea animalelor și domeniul fitosanitar (- 59 de milioane EUR) Schemele finanțate în temeiul acestui articol implică plăți directe efectuate de Comisie. Datorită ameliorării situației privind sănătatea animalelor și modificărilor legislației, grație cărora sunt necesare mai puține teste pentru depistarea EST, nevoile preconizate pentru programele de monitorizare și de eradicare a bolilor la animale sunt mai mici în comparație cu cele estimate la momentul pregătirii bugetului pentru 2012. În acest stadiu, se așteaptă o subutilizare a creditelor de la acest articol bugetar. 5. Execuția veniturilor alocate FEGA Tabelul din anexa 1 arată că, până la 31 martie 2012, au fost colectate venituri alocate însumând 477,2 milioane EUR, și anume: – veniturile rezultate din corecții bazate pe deciziile de verificare a conformității s-au ridicat la 345,7 milioane EUR, sume suplimentare fiind prevăzute până la sfârșitul exercițiului bugetar, – veniturile rezultate în urma neregulilor s-au ridicat la aproximativ 74,9 milioane EUR, cu sume suplimentare prevăzute, de asemenea, până la sfârșitul exercițiului bugetar, și – în acest stadiu, au fost colectate majoritatea veniturilor provenite din taxa pe excedent în sectorul laptelui, care se ridică la 56,6 milioane EUR. În sfârșit, suma veniturilor alocate reportate din 2011 în 2012 s-a ridicat în final la 441,5 milioane EUR, depășind în mod semnificativ suma estimată inițial la 205 milioane EUR. Așadar, la 31 martie 2012, suma veniturilor alocate disponibile pentru finanțarea cheltuielilor FEGA se ridică la 918,6 milioane EUR. În acest stadiu, suma reprezentând veniturile alocate care încă mai trebuie colectate s-ar ridica la 327,8 milioane EUR (pe baza ipotezei privind bugetul pentru 2012 care estima că veniturile alocate care urmează a fi generate în 2012 vor fi în valoare de 805 milioane EUR, din care au fost colectate deja 477,2 milioane EUR). 6. Execuția veniturilor provenite din sumele temporare pentru restructurare (sectorul zahărului) În conformitate cu prevederile legislative, din luna noiembrie 2009 nu s-au colectat de la statele membre noi sume temporare pentru restructurare. Prin urmare, totalul veniturilor alocate disponibile pentru Fondul european de restructurare a sectorului zahărului este egal cu suma reportată din bugetul pentru 2011, care, contrar estimărilor inițiale, se ridică la 856,8 milioane EUR (depășind suma de 832,2 milioane EUR prevăzută în bugetul pentru 2012, ca urmare a faptului că plățile ajutoarelor efectuate la sfârșitul lui 2011 au fost mai mici decât cele preconizate). 7. Execuția fondului de restructurare a sectorului zahărului La sfârșitul lunii martie 2012, statele membre efectuaseră plăți de 69 de milioane EUR pentru ajutoare destinate unor măsuri de restructurare, pentru ajutoare de diversificare sau ajutoare destinate rafinării zahărului. 8. Concluzii Execuția provizorie a creditelor bugetare ale FEGA pentru 2012, pentru perioada de până la 31 martie 2012, arată că rambursările lunare către statele membre au depășit profilul cheltuielilor pentru execuția bugetară bazat pe indicator cu 1 359,7 milioane EUR. Acest lucru s-a datorat în principal autorizației generale acordate de Comisie de a plăti avansuri pentru ajutoarele directe de la 16 octombrie 2011, ceea ce a dus la un ritm de plată mai rapid în cazul acestor ajutoare. Sunt disponibile venituri alocate în valoare de 918,6 milioane EUR și se preconizează că în 2012 va mai fi colectată o sumă de 327,8 milioane EUR. În acest stadiu, Comisia preconizează că suma veniturilor alocate disponibile, precum și veniturile care vor deveni disponibile în cursul anului vor fi suficiente pentru a acoperi finanțarea sectorului fructelor și legumelor și a sectorului ajutoarelor directe decuplate, în conformitate cu ceea s-a preconizat inițial la stabilirea bugetului pentru 2012. În ceea ce privește creșterea corecțiilor provenite din închiderea conturilor până la – 200 de milioane EUR (a se vedea punctul 4.3.1 de mai sus), Comisia va urmări îndeaproape evoluția execuției bugetare, pentru a determina dacă subutilizarea creditelor în alte părți ale bugetului va permite finanțarea acelei părți din cheltuielile negative mai ridicate care nu ar fi acoperită prin sumele efectiv colectate de Comisie în temeiul deciziilor sale privind închiderea conturilor și prin alte corecții generate de nerespectarea termenelor de efectuare a plății ajutoarelor de către statele membre în cauză. [1] JO L 209, 11.8.2005, p. 1. [2] Veniturile alocate reportate trebuie să fie primele utilizate, înaintea creditelor votate de autoritatea bugetară sau a veniturilor alocate generate în cursul anului (articolul 10 din Regulamentul financiar).